《幽谷引》
宋代·王安石

云翳翳兮谷之幽，天将雨我兮田者之稠。
有绳于防兮有畚于田，我公不出兮谁省吾忧。
日晖晖兮山之下，岁则熟兮收者舞。
吾收满车兮弃者满筥，谁吾与乐兮我公燕语。
山有木兮谷有泉，公与客兮醉其间。
芳可搴兮甘可漱，无壮无稚兮环公以笑。
公归而醉兮人则喜，公好我州兮殆其肯止。
公归不醉兮我之忧，岂其不怿兮将舍吾州。
公一朝兮去我，我岁岁兮来游，完公亭兮使勿毁，以慰吾兮岁岁之愁。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”